musi Kilike

musi Kilike li musi sijelo. kulupu palisa pi jan luka luka wan li utala musi e kulupu sike pi jan nanpa sama lon ma musi suli. ma musi la jan musi ale pi kulupu sike en jan musi tu pi kulupu palisa li lon. kin la jan lawa tu li lon li lawa e musi. meso pi ma musi la ma walo li lon li. kulupu pi palisa sike tu wan li lon poka lili tu pi ma walo. tan poka wan la jan sike li pana wawa e sike kiwen tawa jan palisa pi poka ante. jan palisa ante li lon poka pi jan sike kin. jan palisa li tawa e sike kepeken sinpin lipu pi palisa utala.

kulupu:musi sijelo